米利都學派

米利都學派係前蘇格拉底哲學嘅一個學派，由古希臘學者泰勒斯創建，佢亦被譽為西方哲學嘅開創者。米利都學派開創咗理性思維嘅方式，呢個方式嘗試以觀測嘅方式去理解世界，而唔係用古希臘神話嚟解釋世界。

米利都學派嘅學者大多出身於米利都，佢係位於古希臘伊奧尼亞地區嘅海港城市，著名嘅哲學家有泰勒斯、泰勒斯嘅學生阿那克斯曼德、阿那克斯美尼等。

米利都學派嘅研究範圍主要集中喺萬物嘅本源。泰勒斯認為萬物本源係水，而阿那克斯曼德就認為係無限。阿那克斯美尼認為世界本源係氣體，佢嘅理解係唔同形式嘅物質係通過氣體聚同埋散嘅過程產生。

哲學
蘇格拉底

古希臘哲學家
哲學流派